Tässä Jerusalem uutiset ja Pekka Sartola. Oikein hyvää lauantai-iltaa.
Uutisaiheitamme tänään;
Venäjän asevoimien lisääntynyt läsnäolo Ukrainan rajalla ja -
Valko-Venäjän puolella, on saanut Israelin hallituksen suunnittelemaan -
kaikkien kansalaistensa evakuoimista Ukrainasta.
Maan ulkoministeriön mukaan Ukrainassa oleskeli -
helmikuun puolivälissä 10000-15000 Israelin kansalaista.
Jatkuvasti lisääntyneen sodanuhan johdosta Israelin hallitus on myös -
kehottanut kaikkia Ukrainaan matkoja suunnittelevia kansalaisiaan -
perumaan tai ainakin siirtämään matkansa tuonnemmaksi.
Israel ei ole keskeyttänyt vielä Kiovassa sijaitsevan suurlähetystönsä
toimintaa, mutta on kotiuttanut varmuuden vuoksi lähes kaikki -
lähetystön henkilökunnan perheet.
Israelin juutalaispolitiikan tutkimuslaitoksen mukaan -
Ukrainassa on myös noin 200 000 sellaista, syntyperältään juutalaista, -
joilla on mahdollisuus hakea Israelin kansalaisuutta paluulain nojalla.
Tällä hetkellä Ukrainasta Israeliin lentää 22 lentoa viikossa, -
mutta hallituksella on suunnitelma moninkertaistaa lentojen lukumäärä -
jopa päivittäiseksi, jos sodanuhka kiristyy nykyisestään.
Kuten viime viikolla kerroimme, Israelin poliisin epäillään -
käyttäneen laittomia keinoja, salakuuntelua ja hakkerointia,-
jotka ovat kohdistuneet useisiin polii- tikkoihin ja korkeisiin virkamiehiin.
Hakkeroinnin epäiltiin kohdistuneen myös -
Benjamin Netanjahun oikeudenkäyntiin liittyviin todistajiin,
mutta syyttäjä ilmoitti, että vaikka sellaista olikin tapahtunut, -
niin se ei vaikuta suoraan Netanjahun oikeudenkäyntiin.
Puolustuksen vastustuksesta huolimatta, syyttäjä ilmoitti -
sallivansa Netanjahun oikeudenkäyntien jatkuvan.
Ne olivat keskeytyksissä niin kauan, kun viranomaiset olivat ehtineet -
tarkistaa mahdollisen laittoman hakkeroinnin vaikutukset Netanjahua
koskeviin syytöksiin. Tutkimukset muilta osin jatkuvat edelleen.
Venäjän ja Ukrainan välinen rajakriisi on saanut aikaan myös sen, -
että Itävallan Wienissä käytävät ydinohjelma neuvottelut -
ovat jääneet kansainvälisessä politiikan huomioinnissa taka-alalle.
Noin 10 päivää sitten, useat Yhdysvaltojen senaattorit -
ilmaisivat Joe Bidenin hallinnolle huolensa siitä, -
että maailman huomion kiinnittyessä nyt Ukrainaan, Iran on voinut -
rikastaa uraania mielin määrin yhä korkeampaan rikastusasteeseen.
Senaattorit ovat lähestyneet Joe Bidenin hallintoa myös kirjeitse ja -
todenneet siinä, että Iranilla voi olla tarpeeksi ydinmateriaalia yhteen -
pommiin vain muutamien, viikkojen, enimmillään kuuden viikon kuluessa.
Israelissa hieman yli viikko sitten vieraillut Saksan ulkoministeri -
Annalena Baerbock sanoi puolestaan, -
että ydinneuvottelut Iranin kanssa ovat jo nyt saavuttaneet kriittisen pisteen.
Edessä on joko romahdus tai läpimurto.
Israelin johto on puolestaan ilmoittanut, -
näin myös Yhdysvaltojen presidentti Bidenille, että huolimatta siitä, -
saavatko P5 maat Iranin kanssa jonkinlaisen sopimuksen aikaan, -
Israel pidättää itsellään oikeuden arvioida Iranin Israeliin kohdistuvia -
uhkatekijöitä oman turvallisuutensa näkökulmasta ja toimia tarvittaessa -
niiden eliminoimiseksi parhaalla katsomallaan tavalla.
Kuten jo viikko sitten kerroimme, Venäjä on koventanut -
asennettaan Israeliin ja aloittanut Syyrian ilmavoimien kanssa yhteiset -
partiolennot Libanonin ja Syyrian Israelin vastaisilla ilmaraja-alueilla.
Nyt Venäjän presidentti on koventanut entisestään -
asennettaan Israeliin ja vaatinut hyvin suoraan Israelia lopettamaan -
välittömästi kaikki ilmaiskut ja sotilaalliset toimet Syyrian maaperälle.
Venäjän mukaan tällaiset toimet loukkaavat Syyrian suvereniteettia, -
häiritsevät kansainvälistä matkustajalento liikennettä ja -
voivat laukaista hyvin jännittyneessä tilassa muutoinkin olevan Lähi-idän -
sotilaallisen konfliktin partaalle.
"Venäjä vastustaa voimakkaasti ja päättäväisesti -
kaikkia yrityksiä muuttaa Syyria kolmansien maiden välisen -
aseellisen vastakkain asettelun näyttämöksi." -
mainitsi Kremlin ulkoministeriön tiedottaja lausunnossaan viikko sitten.
Israelin pääministeri Naftali Bennett teki historiallisen vierailun -
Persianlahden saarivaltioon, Bahrainiin, -
joka oli toinen alueen kahdesta arabivaltiosta, jotka solmivat -
diplomaattiset suhteet Israelin kanssa puolitoista vuotta sitten.
Milloinkaan aikaisemmin yksikään Israelin pääministereistä -
ei ole vieraillut Bahrainin kuningaskunnassa.
Israelin ulkoministeri Jair Lapid tosin vieraili maassa viime kesänä -
avatessaan Israelin suurlähetystön pääkaupungissa, Manamassa.
Pääministerin on määrä tavata sekä Bahrainin hallitsija, -
kuningas Hamad bin Isa al-Khalifa, sekä myös pääministeri, -
samaan perheeseen kuuluva Salman bin Hamad Al-Khalifa.
Vain vuorokauden kestävän matkan aikana oli tarkoitus ensinnäkin -
syventää maiden välisiä suhteita ja kehittää edelleen taloudesta ja -
kumpaakin valtiota kiinnostavista ulkosuhteista.
Kuten muillekin Persianlahden sunnalaista islamia -
valtiouskontonaan tunnustaville arabivaltioille, -
Iran on suurin uhkatekijä myös Bahrainille, -
jonka islamia tunnustavista asukkaista on kuitenkin -
noin 70 prosenttia shiiamuslimeja ja vain 30 sunneja, -
maassa on myös merkittävä kristittyjen vähemmistö.
Jerusalemin itäisessä osassa sijaitseva pieni asumalähiö -
arabiankieliseltä nimeltään Sheikh Jarrah, juutalaiselta nimeltään -
Simon Hatzaddik, on noussut jälleen sisäpolitiikan keskiöön.
Kiistat saivat alkunsa siitä, kun arabit ja juutalaiset -
ottivat rajusti yhteen alueella, jonka seurauksena Knessetin -
oikeistolaista siipeä edustava parlamentin jäsen Itamar Ben Gvir, -
perusti alueelle poliittisen toimistonsa ja vaati -
Jerusalemin poliisia turvaamaan hänen toimintansa.
Poliisi ei kuitenkaan toiminut näin, vaan siirsi parlamentaarikon -
pois toimistostaan, käyttäen siinä määrin väkivaltaa, -
että kansanedustaja jouduttiin viemään sairaalaan.
Hän vakuutti kuitenkin palaavansa takaisin toimistoonsa -
vaikka Sheikh Jarrahin alue on eräs levottomimmista koko Jerusalemissa.
Alueen asunnot ovat virallisesti juutalaisten omistuksessa -
ja siksi he kutsuvat aluetta nimellä Simon Hatzaddik.
Useissa alueen asunnoissa asuvat arabiperheet -
eivät maksa asunnoistaan vuokraa, väittäen niiden kuuluvan heille -
Jordanialta aikanaan saadun sopimuksen perusteella.
Jordania ei ole kuitenkaan milloinkaan historian saatossa ollut -
maan ja alueen virallinen omistaja. Se valloitti Itä-Jerusalemin -
vuosien 1948-49 aikana käydyssä vapaussodassa ja -
liitti tuolloin Itä-Jerusalemin valtioonsa täysin laittomasti.
Asia nousi esille myös Knessetissä ja Likudin johtama parlamentin -
oppositio asettui puolustamaan Itamar Ben Gvirin toimintaa ja vaati -
poliisia turvaamaan hänen parlamen- taarisen koskemattomuutensa -
ja oikeutensa perustaa toimistonsa minne tahansa osaan Jerusalemia.
Oppositiojohtaja Benjamin Netanjahu tuomitsi jyrkästi poliisin toiminnan -
Ben Gviriä kohtaan todeten, että kyse ei ole arabialaisesta -
Sheikh Jarrahin kaupunginosasta, vaan osasta jakamatonta Jerusalemia,
joka on maamme pääkaupunki.
Israelin sisäiseen konfliktiin sekaantui kuitenkin myös Gazaa hallinnoiva -
Hamas-terrorijärjestö, joka asettui puolustamaan aluetta -
Sheikh Jarrahin arabialueena ja ilmoitti samalla, -
että jos alueen arabikunniaa loukataan, -
Israelin hallitus saa vastata seurauksista.
Israel leikkii nyt tulella, varoitti Hamasin tiedottaja.
Useissa valtioissa, myös meillä Suomessa, -
muotiin tulleet Convoy-mielenosoitukset -
ovat levinneet myös Israelin eri kaupunkeihin ja niissä vaaditaan -
lähes kaikkia samoja asioita kuin muuallakin.
Banderolleissa vaaditaan hallitusta luopumaan hätätila valtuutuksista, -
vapauttamaan maan elinkeinoelämää, opiskelua ja poistamaan erilaiset -
pakotteet rokotuksia vastustavilta ja niistä kieltäytyviltä kansalaisilta.
Suurimmat kansanjoukot, kuorma-autot, traktorit, pakettiautot -
ja moottoripyörät kokoontuivat Jerusalemissa ja asettuivat -
vaatimuksineen parlamenttitalon, Knessetin edustalle.
Mielenosoitukset oli otsikoitu nimellä ”Take Back the Wheel”, -
eli vapaasti käännettynä; Ruori takaisin oikeaan suuntaan, -
ja sen järjestäjät korostivat tarvetta palauttaa ihmisten perusoikeudet ja -
vapaudet, joita hallitus on, heidän mukaansa, mielivaltaisesti säädellyt.
Näin Jerusalem uutiset tällä kertaa. Muistathan rukoilla rauhaa tuolle -
kaupungille, maalle ja koko Lähi-itään. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola